cyanic-selkie/wikianc huggingface dataset:
László Tábori
Biografi
Dei einaste olympiske leikane Tabori deltok i, var Sommar-OL 1956 i Melbourne. Leikane fann stad samtidig med den blodige oppstanden i Ungarn, og var difor ei vanskeleg tid for ungararane. Sándor Iharos deltok ikkje i Melbourne-OL, og ein annan ungarsk storfavoritt rauk ut før finalen. Tábori kvalifiserte seg derimot til 1500 metersfinalen der han kom på ein respektabel fjerdeplass. Han deltok også i 5000 meter og enda på sjetteplass.
László Tábori kom aldri tilbake til Ungarn etter leikane, men reiste til USA, der han slo seg ned i Los Angeles. Av di han korkje kunne delta for Ungarn eller for USA i 1960, fekk han ikkje delta i det neste OL. Han deltok heller ikkje i fleire store internasjonale tevlingar. László Tábori var sidan aktiv som friidrettstrenar i USA.
Gigabyte
Gigabyte (utt. GIgabajt, forkorta GB) er ei måleeining for datamengder. Ein gigabyte er 1 024 • 1 024 • 1 024 = 1 073 741 824 byte, eller 1 024 megabyte. Dét er nok til å lagra ein symfoni med hifi-lyd eller ein heil spelefilm for fjernsyn.
László Tábori
Biografi
I 1990 var László Tábori ein av ni idrettsutøvarar som vart tildelt Bislett-medaljen for historiske idrettsbragder på Bislett stadion.
Aflatoksin
Aflatoksin (frå afla- (samantrekking av Aspergillus flavus) og toksin) er ei gruppe nærskylde gifter kjende frå slekta strålemuggsoppar. Dei vert i hovudsak produserte av artane lumsk strålemugg (Aspergillus flavus) og Aspergillus parasiticus, som kan leva saman og veksa på nesten kva som helst mat og avling.
Gigabyte
Gibibyte eller gigabyte?
IKT-verda bruker prefiksa kilo-, mega-, giga- og tera- annleis enn SI. Dette skapar iblant forvirring. Difor har ordet gibibyte blitt foreslått som nytt namn på gigabyte, for å gjera prefikset giga- eintydig att (éin gigabyte vil då verta 1 000 000 000 byte), men dette har ikkje blitt mykje brukt i praksis.
Aflatoksin
Aflatoksina vart oppdaga i 1960 og isolerte i 1961 etter at nokre kalkunkyllingar vart forgifta av peanøttmjølet dei var fôra med. Aflatoksina er kjemisk avleidde av kumarin. Dei er stabile og særs giftige av di dei mellom anna framkallar mutasjonar og kreftutvikling, særleg i levra.
Dei fleste artane av strålemuggsoppar som produserer aflatoksin er frå seksjonen Flavi. Døme på artar som produserer aflatoksin (frå heile slekta):
Silur
Silur er ein geologisk periode som strekkjer seg frå slutten av ordovicium for om lag 443,7 ± 1,5 millionar år sidan, til byrjinga av devon for om lag 416,0 ± 2,8 millionar år sidan. Som mange andre geologiske periodar er det berglaga som definerer starten og slutten på perioden, men dei eksakte tidspunkta har ein usikkerheit på nokre millionar år. Starten av silur er sett til ei stor masseutrydding der om lag 49 % av dyreslektene forsvann. Denne hendinga vert kalla den ordovikisk-siluriske masseutryddinga.
Historie
Silur vart først identifisert av sir Roderick Murchison, som utforska fossilberande sedimentære bergartar sør i Wales tidleg i 1830-åra. Han gav perioden namn etter eit keltisk folk, silurane, og følgde forma som venen Adam Sedgwick hadde oppretta for kambrium. I 1835 gav dei to mennene ut ein felles artikkel med tittelen On the Silurian and Cambrian Systems, Exhibiting the Order in which the Older Sedimentary Strata Succeed each other in England og Wales, som var kimen til den moderne geologiske tidsskalaen. Slik som periodane først vart identifisert, viste det seg at laga frå «silur» raskt kom til å overlappe Sedgwick sitt lag frå «kambrium», og dette skapte ei usemje og ein krangel mellom dei to som gjorde at dei enda venskapen. Charles Lapworth løyste konflikten med å definere ein ny periode mellom dei to, ordovicium, som inneheldt dei omdiskuterte berglaga.
Den franske geologen Joachim Barrande bygde vidare på Murchison sitt arbeid og nytta uttrykket silur med ei meir utvida meining. Han delte bergartar i Böhmen frå silur inn i åtte aldrar. Denne metoden vart trekt i tvil av Edward Forbes i 1854 og dei seinare aldrane til Barrande, F, G og H, har sidan vist seg å høyre til devon. Trass i desse modifikasjonane i dei opphavlege grupperingane av berglaga, så vert Böhmen rekna som eit klassisk område for å studere dei eldste fossila.
Wenlock
Wenlock, varte frå 428,2 ± 2,3 millionar år sidan til 422,9 ± 2,5 millionar år sidan og er delt inn i sheinwoodium (til 426,2 millionar år sidan) og homerium. Han er kalla opp etter Wenlock Edge i Shropshire i England. Under Wenlock dukka dei eldste kjende karplantene av slekta Cooksonia opp. Dei meir avanserte og litt yngre plantene på Gondwana, som Baragwanathia indikerer at karplantene har ei lengre historie, kanskje inn i tidleg silur eller til og med ordovicium.
Ludlow
Ludlow varte frå 422,9 ± 2,5 millionar år sidan til 418,7 ±2,7 millionar år sidan. Han består av aldrane gorstium som varte fram til 421,3 millionar år sidan, og ludfordium.
Přídolí
Pridoli varte frå 418,7 ± 2,7 millionar år sidan til 416 ± 2,8 millionar år sidan og er den siste og kortaste epoken.
Paleogeografi
Under silur heldt kontinentet Gondwana fram med å drive sakte sørover til høge breiddegrader, men ein har funne spor som viser at iskappene i silur ikkje var like omfattande som dei var i istidene seint i ordovicium. Det sørlege kontinentet vart ikkje delt i denne perioden. Dei smeltande iskappene og isbreane medverka til auka havnivå, noko ein ser igjen på at sediment frå silur ligg oppå eroderte sediment frå ordovicium og dannar ein diskordans. Andre kratonar og kontinent dreiv saman nær ekvator og stara å danna eit anna superkontinent kalla Euramerika.
Det enorme verdshavet Panthalassa dekte det meste av den nordlege halvkula. Andre mindre hav var Proto-Tethys-havet og Paleo-Tethyshavet, Rheichavet, ein liten del igjen av Iapetushavet (som no låg mellom Avalonia og Laurentia) og det nydanna Uralhavet.
Klima
I løpet av denne perioden gjekk jorda i ein periode med stor drivhuseffekt og varm, grunne hav som dekte det meste av landmassane rundt ekvator. Tidleg i silur trekte isbrane seg tilbake til Sørpolen før dei nesten forsvann i midten av silur. Perioden hadde eit relativt stabilt klima og enda ein lengre periode med kraftige klimasvingingar. Lag med øydelagd skjel (kalla skjelgruskalk) er eit godt bevis på eit klima som var dominert av kraftige stormar som vart skapt av det varme havet den gong som no. Seinare i silur vart klimaet noko kjøligare, men i overgangen til devon vart det varmare igjen.
Sjøliv
Korallreva dukka opp for første gong i historia og vart bygd av no utdøydde tabulat- og rugosakorallar. Den første beinfisken dukka òg opp. Med pigghaiane, som var dekt av beinaktige skjel, vart fiskane etter kvart mangfaldige og utvikla bevegelege kjever, som dei fekk frå støtta til dei første to eller tre gjellebogane. Sjøskorpionar var talrike, enkelte av dei fleire meter lange, jakta i dei grunne hava i silur. Igler dukkar òg opp på denne tida. Armføtingar, mosdyr, muslingar og trilobittar var òg talrike.
Slutten på silur
Mot slutten av silur oppstod det ei rekkje mindre masseutryddingar, inkludert Lau-hendinga. Desse vart truleg skapt av klimaendringar eller eit nedslag.
I Noreg
I Noreg finst det særleg avleiringar frå silur i Oslofeltet. Dei eldste havavleiringane, som ofte er særs fossilrike, ligg nedst i lagrekkja og går over i sandstein over, som opphavleg vart avsett i ferskvatn. Sanden kom med elvar frå Den kaledonske fjellkjeda, som hadde byrja å danne seg i nord og vest. Sandsteinen vart opp til 1000 meter tjukk og kalla ringeriksandstein. Her er det funne fossil av primitive fisk og ein 75 cm lang sjøskorpion, eit av dei største i Noreg. På Vestlandet, i Trøndelag og Nord-Noreg er meir omdanna sedimentære bergartar kjend frå silur.
Repparfjorden
Repparfjorden (samisk Riehpovuotna) er ein fjord i Hammerfest kommune i Troms og Finnmark. Fjorden strekkjer seg 13 km søraustover til Oldernes i botn av fjorden.
Fjorden har innløp mellom Tappen i sørvest og bygda Klubbukt i nordaust og ligg like søraust for Kvaløya ved Kvalsundet og tettstaden Kvalsund. Halsen er ei bygd som ligg like ved Tappen, og rett søraust for Tappen igjen ligg bygda Slettelv. Grenda Oldervik ligg på austsida litt innover fjorden. Fægfjord er ei anna grend på sørvestsida eit godt stykke inn i fjorden.
Fjorden er 127 meter på det djupaste, i midten av fjorden like innanfor munningen.
Riksveg 94 går langs heile sørvestsida av fjorden, medan Fv134 går langs nordaustsida.
Tropisk bølgje
Tropisk bølgje eller austleg bølgje er atmosfæriske tråg, eit langstrekt lågtrykksområde frå nord til sør, som flyttar seg frå aust til vest i tropane og skapar område med skya vêr og torevêr. Det kan òg oppstå bølgjer som går vestover i bakparten av frontsoner i subtropiske og tropiske område. Desse kan stundom òg verte kalla austlege bølgjer, men er ikkje i røynda tropiske bølgjer. Dei vert danna av omvendte tråg og deler mange av dei same eigenskapane som tropiske bølgjer. Alle tropiske bølgjer oppstår i den austlege luftstraumen på sørsida av ein subtropisk rygg eller eit belte med høgtrykk som ligg nord og sør for den intertropiske konvergenssonen (ITCZ). Tropiske bølgjer vert generelt ført vestover av dei austlege passatvindane i tropane og subtropane nær ekvator. Desse kan vere medverkande til utviklinga av tropiske syklonar i Nord-Atlanteren og nordaust i Stillehavet.
Eigenskapar
Ei tropisk bølgjer oppstår normalt etter eit område med fallande, særs tørr luft, som bles nordaustover. Etter å ha passert tråglinja, snur vinden søraustover og fukta stig brått. Dette destabiliserer atmosfæren, og medfører regnbyer og torevêr over store område, stundom særs kraftige torebyer. Når bølgja flyttar seg vestover forsvinn byene gradvis.
Atlanterhavet
Tropiske bølgjer i Atlanterhavet utviklar seg frå forstyrringar som driv ut frå Afrika. Dei vert generert eller forsterka av den afrikanske austlege jetstraumen. Sirkulajon med klokka av store høgtrykkssceller eller antisyklonar nær Asorane driv dei austlege bølgjene bort frå kystområda av Afrika mot Nord-Amerika.
Om lag 60 % av tropiske syklonar i Atlanterhavet har opphavet sitt i tropiske bølgjer, medan om lag 85 % av intense orkanar i Atlanterhavet (Kategori 3 og større) utviklar seg frå tropiske bølgjer.
Idrottslaget Hødd
Idrottslaget Hødd er eit idrettslag frå Ulsteinvik på Sunnmøre. Laget vart stifta 1. august 1919, og er mest kjend for fotballaget som var i eliteserien for menn i 1966, 1969–1972 og 1995. Klubben spelar i 2. divisjon, avdeling 1 (2020).
Tropisk bølgje
Atlanterhavet
Om ei tropisk bølgje flyttar seg raskt, kan ho medføre kraftig vind med styrken til ein tropisk storm, men vert ikkje rekna som ein tropisk storm med mindre det vert danna ein lukka sirkulasjon. Eit døme på dette var orkanen Claudette i 2003, der den opphavlege bølgja hadde vindstyrke på 72 km/t før det vart utvikla sirkulasjon.
Idrottslaget Hødd
Hødd vart i 2012 noregsmeistrar etter at dei vann over i straffesparkkonkurranse.
Tropisk bølgje
Det austlege Stillehavet
Det er foreslått at tropiske syklonar i det austlege Stillehavet òg vert danna av tropiske bølgjer som kjem frå Nord-Afrika. I løpet av sommaren kan tropiske bølgjer strekkjer seg så langt nord som til ørkenområda sørvest i USA og produserer kraftige byer som ein del av monsunregimet her.
Idrottslaget Hødd
Historie
Hødd rykte opp til toppserien for første gong i 1965 etter å ha vunne serien føre storlag som og. Det vart nedrykk året etter, men Hødd kjempa seg tilbake til toppserien i 1968. Denne gongen klarte klubben å halde seg oppe på målskilnaden. Tida rundt 1970 vart stordomstida for Hødd med storspelarar som Kjetil Hasund og Otto Sundgot. Hødd rykte ned att i 1972.
Etter fleire sesongar i 1. divisjon, med ein visitt i Tippeligaen 1995 (3. sist), rykte klubben ned til 2. divisjon i 2006. Etter ein katastrofal vårsesong og trenarskifte, fekk Hødd ein god haust og sanka ein del poeng. Men det heldt ikkje til å berge plassen. Erik Brakstad sa opp som trenar etter sesongen.
Etter 2006-sesongen tilsette dei årets tippeligatrenar i 2002, Sture Fladmark, som ny hovudtrenar. Klubben satsa hardt på å nå målet om opprykk i 2007-sesongen. Klubben reduserte ikkje budsjettet nemneverdig, men styrkte spelarstallen og tilsette hovudtrenararen på fulltid. 20. oktober 2007, i nest siste serierunde, vart det klart at Hødd skulle spele i 1. divisjon i 2008. Hødd er per dags dato det laget som har spelt flest sesongar i Adeccoligaen.
Hødd vart cupmeister i 2012 etter å ha slått Tromsø på straffer i Cupfinalen i fotball for herrar 2012. Som fylgje av god nynorskbruk og promotering som "noregsmeister", so fekk Hødd ein Målblome av Sunnmøre mållag.
Eliteserielag: 1966, 1969–72 og 1995.
494 Virtus
494 Virtus er ein hovudbelteasteroide. Han blei oppdaga den 7. oktober 1902 av Maximilian Franz Joseph Cornelius Wolf ifrå Landessternwarte Heidelberg-Königstuhl.
1638
1638 (romartal MDCXXXVIII) var eit normalår som byrja på ein fredag i den gregorianske kalenderen og eit normalår som byrja på ein måndag i den julianske kalenderen.
Truels Wiel
Truels Wiel var ein norsk kanselliråd og handelsmann, og blir rekna som stamfar til Halden-greina av slekta Wiel.
Truels Wiel og broren Claus vart oppfostra hjå den eldste broren deira, Peder Wiel som opphavleg kom frå Strømsø i Drammen. Medan både Peder og Claus døydde barnlause, var Truels opphavet til ein familie som markerte seg sterkt innan handelslivet i det som då heitte Fredrikshald.
Si første utdanning som handelsmann hadde Truels Wiel i forretninga til broren Peder før han reiste utanlands for vidare studier. Då han kom attende byrja han for seg sjølv med tømmer- og trelasthandel. Etterkvart som dette kasta av seg, kjøpte han seg gradvis opp med skog og jordeigedomar i området rundt Fredrikshald. På slutten av 1700-talet vart han rekna som ein av dei største jordeigarane i Sør-Noreg. Hovudparten av eigedomane låg i Idd og Enningdalen, og mange av dei vart halden på familien sine hender i lang tid.
I tillegg til jordland, åtte Truels Wiel fleire sagbruk og bygardar i Fredrikshald. Han var òg reiar og hadde 7 av byen sine største skuter som alle gjekk i jamn fraktefart. I byen si teneste var han ei årrekke som stadskaptein.
Han var gift med Elisabeth Sophie Arbo, dotter av Strømsø-kjøpmannen Johannes Arbo. Saman hadde dei 8 born, to søner og fem døtrer. Arveoppgjeret etter Truels Wiel tok heile fem år å sluttføre, men synte til slutt ein eigedom på over 530.000 riksdalar som vart fordelt med 106.300 riksdalar på sønene Johannes og Mads. Døtrene fekk 53.150 riksdalar kvar.
36
Døde
30er
Grindsdalen
Grindsdalen, eller Huksdalen er eit dalføre i Sogndal kommune i Vestland. Gjennom dalen renn Grindselvi. Det går veg inn dalen frå garden Huke, og ein traktorveg eit lite stykke inn dalen frå Grinde.
Stølar
Eit stykke fram i dalen ligg Skitstølen på vestsida av elva. Oppe i lia i aust, om lag like langt framme, ligg Marsete og langt oppe mot fjellet i vest ligg Dalsbotn. Om lag halvvegs framme i dalen ligg Seljevollen, og oppe i lia i aust om lag like langt framme ligg Dalsete. Oppe i lia i aust over Gildalsbrekka ligg Nyastølen og i Gildalen i vest ligg Gildal. Lengst framme i dalen, under fjellet Stav, ligg Stavsete.
Sidedalar og sideelver
Ved Skitstølen renn elvene Skitstøla og Gåsedøla inn i hovuddalen frå vest. Under Dalsete renn bekken Dalseta inn i hovuddalen. Ved Gildalsbrekka byrjar Gildalen, med elva Gildøla, i vest, og dei to bekkane Nyastøla renn ned i dalen frå aust. Vidare framover hovuddalen renn Stavseta.
Grindsdalen eller Huksdalen?
Vestsida av dalen heiter Grindsdalen, medan austsida av dalen heiter Huksdalen. Vegen inn dalen går på Huksdalssida, men kryssar elva over til Grindsdalen ved Myklebru. Berre namnet Grindsdalen står på kartet.
Kraftutbygging
Sognekraft har søkt om konsesjon til å bygge Leikanger kraftverk i Henjaelvi og Grindselvi.
37
Døde
30er
Dokumentasjonsvitskap
Dokumentasjonsvitskap er studiet av lagring av, og tilgjenge til informasjon, enten av lyd, skrift eller bilete. I trong tyding blir dokumentasjonsvitskap oppfatta som eit teoretisk studium for bibliotekarar, og i andre land er det meir vanleg å snakke om biblioteks- og informajsonsvitskap. I vidare tyding er det mogleg å sjå på dokumentasjonsvitskap som studiet av all lagra informasjon, og til og med av alt menneskeleg samkvem, men ein slik definisjon er for vid til å vere nyttig.
I Noreg er det mogleg å studere dokumentasjonsvitskap ved Universitetet i Tromsø.
Linford Christie
Linford Cicero Christie er ein tidlegare sprintar som representerte Storbritannia. Han var den fyrste europearen som sprang 100 meter på under 10 sekund.
Karriere
Linford Christie vart fødd i Saint Andrew på Jamaica og vart oppdregen av bestemor si der. Sju år gamal forlèt han Jamaica og flytte til London, der foreldra hans hadde busett seg fem år tidlegare. Sjølv om han gjorde det svært bra i idretten i oppveksten, starta han ikkje med aktiv friidrett før 19-årsalderen. Christie greidde ikkje å kvalifisera seg til sommar-OL 1984, men med Ron Roddan som trenar tok han til å gjera stor framgang.
I 1986 vart Christie den overraskande europameisteren på 100 meter sprint i Roma. Under Samveldeleikane kom han på andreplass bak Ben Johnson frå Canada. I 1987 kom Christie på fjerdeplass under VM i friidrett, men då vinnaren Ben Johnson vedgjekk dopingbruk, gjekk bronsemedaljen til Christie.
Taslima Nasrin
Taslima Nasrin er ein bangladeshisk forfattar som har levt i eksil sidan 1994.
Linford Christie
Karriere
Sommar-OL 1988 i Seoul vart dei fyrste olympiske leikane for Linford Christie. Nemnte Ben Johnson vart vinnaren av 100 meter sprint, men vart seinare diskvalifisert grunna doping. Andreplassen, Carl Lewis frå USA fekk difor gullet og Christie vann olympisk sølv. Christie vart sjølv også mistenkt for dopingbruk under desse leikane, men ingenting vart prova. Han deltok også på kvalifiseringa til 200 meter sprint, og var med på stafettlaget som skaffa sølv til Storbritannia på 4 x 100 meter.
Linux
Linux er eit operativsystem, tufta på open kjeldekode. Nemninga Linux gjeld eigentleg berre Linuxkjernen, men vert òg nytta om heile Linuxdistribusjonar, som i tillegg til Linuxkjernen inneheld mykje programvare, som fleire ulike bibliotek, brukargresesnitt, verktøy og brukarprogram frå GNU-prosjektet.
Indre Torskefjorden
Indre Torskefjorden eller Storfjorden (samisk Uhca Dorskavutona) er ein fjord på austsida av Kvaløya i Hammerfest kommune i Troms og Finnmark. Fjorden strekkjer seg 0,7 km vestover til munningen av Indrefjordelva i botn av fjorden.
Linux
Linux vart opphavleg utvikla for Intel 386-mikroprosessorar, men stør no fleire ulike prosessorarkitekturar. Det vert nytta i alt frå personlege datamaskinar til superdatamaskinar. Det finst òg fleire miniversjonar for små innbaka system som mobiltelefonar og videokamera. For eksempel, er Linux brukt som kjerna i mobiloperativsystemet Android.
Fylkesveg 16 i Oppland
Fylkesveg 16 i Oppland går mellom Strekan og Sand i Lunner kommune. Vegen er 20,9 km lang.
Linux
Etter å ha vorte utvikla mest av einskilde entusiastar i byrjinga, har Linux fått støtte av store selskap som IBM og Hewlett-Packard. Dette har gjort at proprietære operativsystem som versjonar av Unix og Microsoft Windows har mista marknadsdelar til Linux i tenarmarknaden. Tilhengjarar og mange analytikarar gjev leverandøruavhengigheit, låge realiseringskostnadar, tryggleik, tilgjenge til kjeldekode og stabilitet mykje av æra for denne framgangen.
Linford Christie
Karriere
Christie heldt fram med å gjera det bra som sprintar, særleg i EM og innandørs-EM. I 1992 var det tid for sommar-OL 1992 i Barcelona. Christie vart no olympisk meister på 100 meter sprint, 32 år gamal. Han var den tredje briten i verdshistoria som oppnådde dette, og gjorde det på tida 9,96. Erkerivalen og den dåverande verdsrekordhaldaren Carl Lewis deltok ikkje på 100 meter under Barcelona-leikane.
Linux
Historie
Linuxkjernen vart opphavleg skriven som ein hobby av finnen Linus Torvalds, medan han studerte ved Helsingfors universitet. Torvalds brukte opphavleg Minix på datamaskina si, ei forenkla kjerne skriven av Andrew Tanenbaum for undervisningsføremål i operativsystemdesign. Tanenbaum støtta ikkje utvidingar i operativsystemet sitt, noko som fekk Linus til å skrive ein avløysar til Minix. Sjølv om ein Minixkjerne opphavleg var naudsynt for å installere og køyre Linux, gjekk Linux systemet raskt forbi Minix i funksjonalitet.
Linford Christie
Karriere
I 1993 vart Christie også verdsmeister på 100 meter sprint i Stuttgart på tida 9,87. Dette er gjeldande britisk rekord og var europeisk rekord fram til portugisaren Francis Obikwelu slo han med éin hundredel i 2004.
Linford Christie sin karrierre gjekk nedoverbakke etter 1994. Han deltok under sommar-OL 1996 i Atlanta, men vart diskvalifisert frå 100 metersfinalen etter at han hadde tjuvstarta to gonger. Ved ein tilfeldig narkotikatest i Dortmund i 1999 vart det funne nandrolon i kroppen hans, og han vart straffa frå IAAF med to års utestenging frå idretten. Han har ikkje vore aktiv som toppidrettsmann etter dette.
Linux
Historie
Historia om GNU, eit fri-programvareprosjekt leidd av Richard Stallman, heng tett saman med Linux-historia. GNU-prosjektet vart starta i 1983 for å utvikle eit fullstendig Unix-aktig operativsystem, inkludert programvareutviklingsverktøy og brukarprogram, alt som fri programvare. Ved lanseringa av den første versjonen av Linuxkjerna hadde GNU-prosjektet produsert alle naudsynte komponentar av dette systemet bortsett frå kjernen. Torvalds og andre tidlege kjerneutviklarar tilpassa kjernen til å fungere med GNU-komponentane for å skape eit fullverdig operativsystem. Kjernen er lisensiert under GNU General Public License (GPL), men er ikkje del av GNU-prosjektet. GNU-prosjektet har sin eigen kjerne, GNU Hurd, men den er framleis under utvikling.
Pingvinen Tux er logoen og maskoten til Linux (det er mindre vanlege representasjonar; sjå OS-tan). Namnet «Linux» var det Ari Lemmke, som fann på. Han var administrator på ftp.funet.fi, og kalla FTP-mappa der Linuxkjenen fyrst var tilgjengeleg for Linux. Linux-varemerket (SN: 1916230) er eigd av Linus Torvalds, registrert for «Computer operating system software to facilitate computer use and operation.» Lisensieringa av varemerket vert no handsama av Linuxmerkeinstituttet.
Taslima Nasrin
Taslima Nasrin blei fødd i Mymensingh nord i Bangladesh og er utdanna lege. Bøkene hennar tek særleg opp vanskane til kvinner i Bangladesh, men også dei vanskeleg tilhøva til hinduminoriteten i landet, og ho har vore kritisk til islam og særleg muslimsk fundamentalisme.
Strid og eksil
Sidan ho debuterte med romanen Lajja i 1994 har Nasrin vore forfølgd for det ho skriv. I Bangladesh blei ho drapstruga og flykta frå landet. Ho fekk opphald og heldt fleire år til i Sverige, men drog sidan til Kolkata i den indiske delstaten Vest-Bengal, der ein snakkar morsmålet hennar, bengali.
Utgjevinga av sjølvbiografiske Dwikhondito skapte oppstyr på grunn av utsegner om profeten Muhammed og konene hans, og boka blei forboden i Vest-Bengal. Ved lanseringa av romanen Shodh i Hyderabad i 2007 blei ho fysisk angripen av folk som truga med å drepa henne, og store demonstrasjonar i Kolkata førte seinare til at dei indiske styresmaktene flytta henne til andre delstatar, før ho til slutt i praksis blei sett i husarrest i Delhi. Ho kunngjorde i mars 2008 at ho ville forlata India på grunn av dei vanskelege tilhøva ho levde under der.
Linux
Linux og GNU/Linux
Grunna GNU-biblioteka og programma stammar nesten alle linuxdistribusjonar frå eit fritt operativsystemprosjekt som er eldre enn linuxkjernen sjølv. Richard Stallman og Free Software Foundation ynskjer at det kombinerte systemet (uavhengig av distribusjon) skal verte referert til som GNU/Linux. Sjølv om somme distribusjonar brukar dette namnet — især Debian GNU/Linux — omtalar dei fleste systemet som Linux. Skiljet mellom Torvalds sin kjerne og operativsystemet Linux er ei konstant kjelde til forvirring, og namnet fortset å verta nytta i ulike tydingar.
Søksmål
I mars 2003 saksøkte SCO Group (SCO) IBM der dei skulda IBM for å ha bidrege med delar av SCO sin intellektuelle eigedom til Linuxkjernen, og hadde brote vilkåra i IBM sin unixlisens. I tillegg sende SCO ut brev til fleire selskap der dei åtvara om at bruk av Linux utan å betale lisens til SCO kunne resultere i søksmål, og hevda i pressa at dei kom til å saksøke individuelle Linux-brukarar. Denne kontroversen har involvert søksmål frå SCO mot Novell, Daimler Chrysler (delvis avvist i juli 2004), og AutoZone, medan Red Hat og andre har saksøkt SCO. Til dags dato har SCO ikkje kunna syne fram prov på skuldingane om kopiert kode. Den mest utfyllande dekkinga av saka er gjeven av Groklaw.
Distribusjonar
Linux er eigentleg berre ei operativsystemkjerne. Eit komplett operativsystem krev i tillegg mykje meir funksjonalitet, som ulike programvarebibliotek, brukargrensesnitt, verktøy, osv. Når Linux-kjernen vert kombinert med naudsynte tillegg vert det kalla ein «Linux-distribusjon», ofte forkorta til «distro». Linux-distribusjonar vert sett saman av individuelle personar, frivillige lag og diverse profesjonelle organisasjonar. Dei inkluderer det meste av programvare og visse prosessar for å installere det. Distribusjonar vert tilpassa mange forskjellige føremål, inkludert lokaliserte omsetjingar, maskinarkitekturar, tenarmasinar (nokre utan grafisk brukargrensesnitt), arbeidsstasjonr, Det finst òg sanntidsversjonar tilpassa innbaka system. Nokre distribusjonar inneheld berre fri programvare. På grunn av at storparten av tilleggsfunksjonaliteten er tufta på open programvare med GNU-lisens vert Linux-distribusjonar ofte kalla «GNU-Linux».
Ein typisk allbruksdistribusjon inkluderer Linuxkjernen, GNU-bibliotek, kommandolinekonsoll (skall) og skrivebordmiljø, verktøy som kompilatorar og feilfinnarar, pluss ei stor mengd brukarprogram som kontorprogram, multimediaprogram, kommunikasjonsprogram, osb.
Utbreiing og bruk
Tidlegare var det naudsynt med noko datakompetanse for å kunne installere og konfigurera ein Linuxdistribusjon. På grunn av dette og at kjeldekoden er tilgjengeleg har Linuxbrukarane tradisjonelt vore meir teknologisk orientert enn brukarar av Microsoft Windows og Mac OS. Men etter kvart har Linux har vorte meir brukarvenleg og for dei siste versjonane er ikkje brukarterskelen høgare enn for Windows elle Mac OS. Linux har hatt vesentleg framgang tenarmaskinar, tungreknarar, biletehandsaming, innbaka system og sanntidsoperativsystem. Framgangen på skrivebordsmarknaden, derimot, har gått mykje tregare.
Skrivebordmaskinar
Skrivebordmiljøa KDE og GNOME liknar mykje på kva ein finn i Mac OS eller Microsoft Windows. Det finst og mange andre skrivebordsmiljø og fleire tekstbaserte Unix-aktige kommandoskal. Grafisk Linux-programvare eksisterer for mange nisjar, men framleis er det som regel større utval for proprietære operativsystem.
Flygande teppe
Eit flygande teppe, også kalla magisk og svevande teppe på norsk, er eit magisk transportmiddel kjend frå eventyr og annan fantastisk litteratur. Det er eit teppe, som regel eit orientalsk teppe, som kan flyge.
Linux
Tenarmaskinar
Linux er hjørnesteinen i såkalla LAMP-tenarar (Linux, Apache, MySQL, Perl/PHP/Python) som har nådd utbreidd popularitet mellom nettutviklarar, og no er ein av dei vanlegaste tenarmaskinane.
Flygande teppe
Flygande teppe er særleg knytt til arabisk og persisk kultur. Dei vart kjende i Vesten gjennom Tusen og ei natt. Etterkvart blei dei ein del av ikonografien til orientalsk-inspirerte verk.
Linux
Innbaka system
Linux er òg ofte bruka i innbaka system. Låge kostnadar gjer det særs nyttig i heimeelektronikkbokser (set-top box) og for maskiner som Simputer, ei datamaskin retta særskild mot låginntektsfolkegrupper i utviklingsland. I mobiltelefonar er det eit alternativ til mellom andre Symbian OS. I handhaldne maskiner er det eit alternativ til det dominerande Windows CE og Palm OS. Populære TiVo PVR brukar og ein tilpassa versjon av Linux.
Tungreknarar
Linux er i stadig aukande grad nytta som OS i superdatamaskiner, no sist på 64-bit AMD Opteron i Cray XD1.
Marknadsdelar
Linux var ein gong sett på som eit operativsystem som berre data-geekar kunne bruke, men i dag er det mykje meir brukarvenleg, med mange grafiske grensesnitt og applikasjonar med liknande funksjonalitet av dei i populære proprietære operativsystem.
Marknadsdelen for skrivebordsbruk er framleis liten, men stadig veksande. I følgje marknadsforskningsselskapet IDC brukte 25 % av alle filtenarar og 2,8 % av skrivebordmaskiner Linux i 2002. Fordelar som lågare kostnadar, betre sikkerheit og leverandøruavhengigheit har resultert i eit veksande interesse for Linux, både frå kommersielle føretak og frå offentlege myndigheiter. Fleire statlege og private institusjonar, som dei kommunale tenesstane til byen Munchen, spanske myndigheiter, Det franske parlamentet, Industrial and Commercial Bank of China, Federal Aviation Administration i USA, forsvarsdepartenentet i USA, ubåt-flåten til USA, nyttar Linux.
Linux og andre frie programvareprosjekt har ofte blitt kritisert for å ikkje gå langt nok for å sikre nytteverdi, og spørsmålet om Linux sin nytteverdi samanlikna med Windows eller Macintosh er kraftig debattert. For dei som berre er kjend med Windows eller Mac kan systemet vere vanskeleg sidan mange oppgåver ikkje fungerer på ein identisk måte.
I tillegg må kanskje brukarar bytte ut sine gamle brukarprogram med nye, og tilsvarande program kan i somme tilfelle ikkje vere tilgjengelege, eller der er færre alternativ for nokre oppgåver, som til dømes dataspel. Vanlege program som rekneark og tekstbehandlarar og nettlesarar er tilgjengeleg for linux i større utval, og grunna fri distribusjon er det større valfriheit. Dei fleste Linux distribusjonane har to eller fleire metodar for å installere programvare på, fleire kontorprogram kjem no med eigne automatiserte installasjonsprogram. Grunna motvilje til å endre det faktum at dei fleste nye maskiner kjem med Windows pre-installert, går utbreiinga av nye skrivebordsystem sakte. Linux ser likevel ut til å vera på gli i denne marknaden med fleire produsentar som pre-installerer Linux, og mange organisasjonar som har hatt fire fem år med erfaring med Linux. Marknadsdelane blir truleg større etter kvart som Linux blir meir brukt på arbeidsplassar og skular, og fleire blir komfortable med å bruke systemet.
Støtte for ny eller sjeldan/sær maskinvare er framleis eit problem. Sjølv om mange maskinvareutviklarar lagar linuxdrivarar, må storparten av tilgjengelege drivarar tilverkast av frivillige etter at produktet er lansert. Ofte krev denne utviklinga (bakvendt utvikling) mykje arbeid, sidan maskinvareleverandørane ofte nektar å offentleggjere firmware eller maskinvarespesifikasjonar for sine produkt.
Ola Grihamar
Ola Grihamar var ein spelemann frå Vang i Valdres.
Linux
Marknadsdelar
Der har vore motstridande studiar om Linux sin brukarvennlegheits og kostnad. Det tyske konsulentselskapet Relevantive, konkluderte i ei studie frå 2003 med at brukarvennlegheita i Linux for spesifikke skrivebordrelaterte oppgåver var «nesten tilsvarande Windows XP.» På den andre sida har Microsoft-sponsa studiar utført av IDC konkludert med at det kostar meir totalt å bruka Linux samanlikna med Windows (høgare TCO).
Ola Grihamar
Ola tok ved fela då han var om lag 13 år gamal. Det var stor givnad i slekta, og to av brørne hans spela og fele. Spel fekk han hjå Lars Svien og Andris Skogstad mellom andre, men og hjå Ivar Ringestad i Vestre Slidre, og Johan Henrik Kvam, son av spelemannen Trond Eltun. Seinare var han og hjå Olav Moe.
Fylkesveg 815
Fylkesveg 815 (Fv815) går mellom Leknes og Smorten i Vestvågøy kommune. Veglengda er 38,1 km.
Før 1. januar 2010 var vegen riksveg. Etter at forvaltingsreforma trod i kraft har han status som fylkesveg.
Linux
Marknadsdelar
Linuxdistribusjonar har blitt kritisert for å bli oppdaterte uforutsigbart, og difor er gjere kommersielle brukarar mindre komfortable med Linux enn med andre system. Men somme observatørar hevdar at intervalla mellom distribusjonsutgjevingar av Linux ikkje er verre, og ofte betre enn dei hyppige utsettingane som ofte oppstår med andre operativsystem. Det store talet av linuxdistribusjonar kan òg forvirre brukarar og programvareleverandørar. Wheeler har samla informasjon frå fleire studiar av ope kjeldekode, om marknadsdelar, stabilitet, og fleire studiar som spesifikt granskar Linux.
Installasjon
Opphavleg var installasjon ei barriære mot adoptasjon av Linux-baserte system, men prosessen har blitt gjort mykje enklare i seinare tid. Mange distribusjonar er like enkle å installere som ein liknande versjonar av Microsoft Windows. Mange distribusjonar inneheld mykje meir programvare enn Windows, slik at ein ikkje treng bruka tid på ekstra installasjonar etter operativsystemet. Ein treng normalt ikkje fikla med lisensnummer. PC-ar med Linux pre-installert er tilgjengeleg frå fleire leverandørar.
Ola Grihamar
Frå Vang er det stutt veg over til Lærdal, og Ola reiste ofte over fjellet og møtte spelemenn der. Han var og saman med spelemenn på Voss.
Linux
Installasjon
Den vanlegaste måten å installere Linux på, støtta av alle store distribusjonar, er å starte opp frå ein CD, eller DVD, som inneheld både installasjonsprogrammet, operativsystemet og anna programvare. Slike CD-ar kan brennast frå ei ISO-fil som ein først lastar ned, eller kjøper for ein låg pris. Ein kan òg kjøpa ein pakke som ofte også inneheld manualar og kommersiell programvare.
Somme distribusjonar, slik som Debian, kan bli installert med eit lite sett diskettar. Etter installasjonen av eit basissystem, kan meir programvare leggast til ved hjelp av Internett eller CD-ar.
Ola Grihamar
Ola Grihamar var med og skipa Valdreskvelven spel og dansarlag i 1962, eit lag som framleis held det gåande i Vang. Han var ikkje mykje med på kappleik, men kom opp i A-klassa på Landskappleiken i 1957. Han var elles mykje nytta som kappleiksdommar.
Linux
Installasjon
Knoppix og diverse andre, kan køyrast direkte frå ein aktiv CD (live CD), framfor å installere det til harddisken. På denne måten kan ein køyre linux utan å gjere nokon endringar på innhaldet på platelageret. Andre minimale distribusjonar, som til dømes tomsrtbt, kan køyrast direkte frå ein diskett utan å måtte endre noko på harddisken.
Ola Grihamar
Elles var Ola ei drivande kraft bak restaureringa av Øye Stavkyrkje, og var med på nybygginga av Tomaskyrkja på Filefjell. Han sat som formann i soknerådet i fleire vender.
Linux
Installasjon
Enda ei metode å installere Linux på er å installere på ei kraftig maskin som skal brukast som filtenar, og å bruke vanlege, svakare maskiner (moglegvis utan platelager, med mindre minne og svakare CPU) som klientar over eit nettverk. Brukarane arbeider på kvar sin klient, som kommuniserer med hovudfiltenaren over nettet og hentar og lagrar filer på tenarmaskina.
Ein linuxterminalmaskin er ei enkel maskin som fleire klientar kan kople seg til på denne måten så ein får fordelen av å installere Linux på mange maskiner for kostnaden av å installere på ein. Klientane kan vere ordinære PC-ar med ein nettverkoppstartlastar på ein disk eller ein nettverkkontroller. Variasjonar på denne metoden inkluderer lokale harddiskar og datakraft til å køyre applikasjonar. Kostnadsparingane ein får ved å bruke tynnklientar kan investerast i datakraft eller lagring på tenaren med store fordelar.
Mange distribusjonar støttar òg oppstart over nettverket, så ein installering på ei skikkeleg oppsett maskin kan gjerast over eit nettverk.
Installasjon på ein eksisterande plattform
Virtual PC-teknologi gjer det mogleg å køyre Linux (eller eit vilkårleg anna OS) på ei Windows-maskin. Virtual PC-programvara vil simulere eit isolert miljø der Linux-systemet kan installerast. Etter at installasjonen er fullført kan den virtuelle PC'en startast opp. Han vil fungere på same måte som ein standard PC med Linux, men hastigheita og stabiliteten er dårlegare.
Konfigurasjon
Konfigurasjon av dei globale innstillingar er lagra under, medan brukarspesifikke innstillingar er lagra i skjulte filer i brukaren si  -mappe. Nokre få program brukar ein konfigurasjonsdatabase i staden for filer.
Der er ein mengde forskjellige måtar å endre desse innstillingane på. Den enklaste måten er å nytte verktøy som fylgjer med distribusjonane, slik som SuSE sin YaST eller Mandrake sitt «Control Center». Andre, som t.d. Linuxconf, Gnome System Tools og Webmin er distribusjonuavhengige. Der finst òg kommandolinjeverktøy som kan brukast til konfigurering. Sidan nesten alle innstillingar er lagra i vanlege ASCII-filer kan dei òg endrast med ein teksthandsamar.
Windows-emulering
Ei rekkje program kan køyra windowsapplikasjonar under Linux, med varierande nivå av suksess. WINE, Win4Lin og WINE-baserte program som Crossover Office og Transgaming sin Cedega brukar eit applikasjonskompatibiliteslag som gjer det mogleg å køyra somme windowsprogram på Linux med bortimot lik hastigheit (det er attpåtil mogleg å køyre visse program raskare i Linux), utan å betala for ein windowslisens.
VMware er eit proprietært maskinvarevirtualiseringprogram som køyrer andre operativsystem på ei virtuell maskin med nær perfekt funksjonalitet, men med monaleg dårlegare fart enn normalt. CPU-emulatorar (som Bochs eller QEMU) kan brukast, men då med vesentleg lågare fart.
Brukarstøtte
Teknisk brukarstøtte blir tilbydd av kommersielle aktørar og andre linuxbrukarar, vanlegvis i nettforum, nyheitsgrupper og e-postlister. Linux-brukargrupper («LUG»-ar) over heile verda hjelper mange brukarar, oftast lokalt, og held ofte «installeringsfestar» der brukarar kan installere Linux med ei hjelpande hand.
Referansar
<References/>
Ruggell
Ruggell er den nordlegaste og mest lågtliggande kommunen i Liechtenstein. Han har 1 925 innbyggjarar (2005) og dekkjer eit areal på 7,4 km². Namnet skal visstnok kom frå det latinske uttrykket for å «rydde land». Han er mest kjend for dei verna områda og for den historiske soknekyrkja St. Fridolin.
38
Døde
30er
Ruggell
Medan Liechtenstein stort sett er dekt av fjellandskap er Ruggel relativt flatt og ligg langs Rhinen, der grensa mellom Sveits og Austerrike møter kvarandre.
495 Eulalia
495 Eulalia er ein hovudbelteasteroide. Han blei oppdaga den 25. oktober 1902 av Maximilian Franz Joseph Cornelius Wolf ifrå Landessternwarte Heidelberg-Königstuhl.
1641
1641 (romartal MDCXLI) var eit normalår som byrja på ein tysdag i den gregorianske kalenderen og eit normalår som byrja på ein fredag i den julianske kalenderen.
Bergsdalen kyrkje
Bergsdalen kyrkje står på Liatreet i Bergsdalen i Vaksdal kommune i Vestland fylke, og er ei mura langkyrkje frå 1955.
Mellafjorden
Mellafjorden eller Midtre Torskefjorden (historisk) (samisk Gaska-Dorskavuotna ) er ein fjord på austsida av Kvaløya i Hammerfest kommune i Troms og Finnmark. Fjorden strekkjer seg 1 km vestover til garden i botn av fjorden.
Bergsdalen kyrkje
Arkitekt for bygget var Leiv Tvilde. Inventaret er frå byggeåret eller seinare, og Leiv Tvilde teikna også alteret, døypefonten og preikestolen. Altertavla er frå 1968 og er eit triptykon laga av Ole Gabriel Dahl.
39
Døde
30er
Sæle i Bergen
Sæle eller Sele er ein gard i Fana i Bergen kommune langs sørsida av Kalandsvatnet.
Det er framleis gardsdrift på garden.
Namn
Namnet kjem frå norrønt sæla, som tyder «overflod» eller av sel som tyder «stølshus».
Historie
Garden høyrte kring 1590 til prestebolet til Fana kyrkje. Frå 1870-1874 har garden vore i bondesjølveige.
Geografi
Garden ligg i vest på sørsida av Kalandsvatnet og strekkjer seg sørover aust for Jordavatnet til Ulvvatnet.
496 Gryphia
496 Gryphia er ein hovudbelteasteroide. Han blei oppdaga den 25. oktober 1902 av Maximilian Franz Joseph Cornelius Wolf ifrå Landessternwarte Heidelberg-Königstuhl.
Ytre Torskefjorden
Ytre Torskefjorden eller Instefjorden (samisk Olggut Dorskavuotna) er ein fjord på austsida av Kvaløya i Hammerfest kommune i Troms og Finnmark. Fjorden strekkjer seg 2 km vestover til Torskefjorddalen i botn av fjorden.
Fjorden har innløp mellom Oterhaugen i nord og Storneset i sør. Fjorden er 62 meter på det djupaste, heilt ytst i fjorden. Det er ingen busetnader ved fjorden.
Sverige i Eurovision Song Contest 2012
Sverige deltok i Eurovision Song Contest 2012. Bidraget vart valt ut i den nasjonale uttakinga, Melodifestivalen 2012.
Deltevling 1
Den fyrste deltevlinga fann stad laurdag 4. februar 2012 i VIDA Arena i Växjö. Dead by April og Loreen gjekk vidare til finalen, medan Sean Banan og Thorsten Flinck og Revolutionsorkestern gjekk vidare til andresjansen.
Deltevling 2
Den andre deltevlinga fann stad laurdag 11. februar 2012 i Scandinavium i Göteborg. Ulrik Munther og David Lindgren gjekk vidare til finalen, medan Top Cats og Timoteij gjekk vidare til andresjansen.
Deltäeling 3
Den tredje deltevlinga fann stad laurdag 18. februar 2012 i Tegera Arena i Leksand. Molly Sandén og Björn Ranelid og Sara Li gjekk vidare til finalen, medan Youngblood og Andreas Johnson gjekk vidare til andresjansen.
Deltevling 4
Den fjerde deltevlinga fann stad laurdag 25. februar 2012 i Malmö Arena i Malmö. Lisa Miskovsky og Danny Saucedo gjekk vidare til finalen, medan Dynazty og Lotta Engberg og Christer Sjögren gjekk vidare til andresjansen.
Andresjansen
Andresjansen vart halden laurdag 3. mars 2012 i Rosvalla Nyköping Eventcenter i Nyköping. Tredjeplassane frå kvar deltevling deltok i andresjansen. Thorsten Flinck og Revolutionsorkestern og Top Cats gjekk vidare til finalen
Finale
Finalen vart halden laurdag 10. mars 2012 i Globen i Stockholm. Loreen vann tevlinga og fekk representere Sverige i Eurovision Song Contest 2012.
1642
1642 (romartal MDCXLII) var eit normalår som byrja på ein onsdag i den gregorianske kalenderen og eit normalår som byrja på ein laurdag i den julianske kalenderen.
Hendingar
Pågåande:
Christlich-Soziale Union in Bayern
Christlich-Soziale Union in Bayern (CSU) er eit konservativt politisk parti i Tyskland som saman med systerpartiet CDU utgjer den såkalla unionsfraksjonen i den tyske riksdagen. Partileiar er Erwin Huber. CSU er berre representert i den sørlegaste av dei tyske delstatane, Bayern.
Partiet blei grunnlagt i 1946 som etterfølgjar til Bayerische Volkspartei, som blei oppløyst i 1933. Av historiske grunnar er den bayerske utgåva av unionen teken vare på som eit eige parti, og CDU driv inga politisk verksemd her. Det tyder ikkje at samarbeidet mellom dei to er utan problem, og CSU har stått for ein meir sjåvinistisk og høgreorientert politikk enn systerpartiet sitt.
Den mest markante personen i partiet si historie er Franz Josef Strauss, som var ministerpresident (statsminister) i Bayern i ei årrekkje på 1970- og 80-talet. Strauss var òg kandidaten for unionen som forbundskanslar, men var for omstridd, både i CDU og blant vesttyskarar, til å bli vald.
Viljandi maakond
Viljandi maakond eller Viljandimaa er eit av dei 15 fylka i Estland. Det ligg i den sørlege delen av landet og grensar til Järva maakond i nord, Jõgeva maakond i nordaust, Tartu maakond i aust, Valga maakond i søraust, Pärnu maakond i vest og Latvia i sør.
One Direction
One Direction er ei britisk-irsk gutegruppe, sett saman av Niall Horan, Liam Payne, Harry Styles og Louis Tomlinson. Zayn Malik var med før han forlet bandet i mars 2015. One Direction vart til då dei fem gutane vart sett saman til gruppe under The X Factor 2010.
Viljandi maakond
4,2 % av folkesetnaden i Estland bur i Viljandi maakond.
One Direction
Gruppa enda på tredjeplass i tevlinga. Etter suksessen i The X Factor 2010 fekk dei platekontrakt med Syco Music, plateselskapet til Simon Cowell. Debutsingelen «What Makes You Beautiful» vart gjeven ut 11. september 2011 og gjekk til fyrsteplass på UK Singles Chart. Gruppa har gitt ut fem album, Up All Night (2011), Take Me Home (2012), Midnight Memories (2013), Four (2014) og Made in the A.M. (2015), som alle har toppa hitlister rundt om i verda.
Viljandi maakond
Kommunar
Fylket er delt inn i 15 kommunar, der tre av dei er bykommunar og tolv landkommunar.
One Direction
I laupet av karriera har dei mellom anna vunne seks Brit Awards, fire MTV Video Music Awards, elleve MTV Europe Music Awards, sju American Music Awards og nitten Teen Choice Awards. Gruppa har vore i Noreg to gongar: Under Take Me Home-turneen i 2013 og On the Road Again-turneen i 2015. For tida har gruppa ein pause som byrja i januar 2016, og er venta å vare i om lag 18 månader.
Viljandi maakond
Kommunar
{|
40
40 var eit skotår som byrja på ein fredag i den julianske kalenderen.
Døde
40er
Lynnwood (fleirtyding)
Sjå òg
Lynnwood
Kvalfjorden
Kvalfjorden (samisk Fállevuotna) er ein fjord på nordsida av Kvaløya i Hammerfest kommune i Troms og Finnmark. Fjorden strekkjer seg 3 km vestover til Vesterbotn.
Fjorden har innløp mellom Brattneset i nord og Kvalfjordneset i sør. Inst i fjorden deler han seg i dei to vikane Vesterbotn og Pollen. I begge desse ligg det enkelte hus. Fjorden er 88 meter på det djupaste, like vest for Kvalfjordneset.
Fv391 går langs delar av fjorden på vestsida.
Kismulvegen
Kismulvegen  er ein veg som går langs heile sørsida av Kalandsvatnet frå Hamrevegen ved Hamre bro i vest til E39 Osvegen i aust ved Kalandseid. Vegen er 4.9 km lang.
Vegen er kalla opp etter garden Kismul, som ligg langs vegen, og namnet vart vedteke i 1961. Delar av vegen følgjer den gamle traseen til Nesttun-Osbanen.
Fredrikstad Stadion
Fredrikstad stadion er Fredrikstad Fotballklubb si heimebane. Anlegget vart innvia 14. april 2007 med kamp mot Lyn. Stadionet ligg på eit område kalla «Værste» på Kråkerøy i Fredrikstad. Anlegget er teikna av Geir Hermansen i Griff kommunikasjon.
Det spesielle med det nye stadionet er at tribunene er bygd inn i gamle industrihallar. Ein nyttar to av verkstadhallane på Fredrikstad Mekaniske Verksted til langsidetribunar, og to nye kortsidetribunar. Det nye stadionet vil «veve» saman industri- og fotballkultur, som båe er sterke symbol for Fredrikstad by.
Byggestart var 15. september 2005 og anleggsprosessen vart avslutta 1. februar 2007. Totalkostnaden for stadionet var omkring 223 millionar kroner, og kapasiteten er på 12 500, med moglegheit for utviding til 15 000. Underlaget på det nye stadionet er naturgras.
Kamjanske
Kamjanske (ukrainsk Кам'янське), fram til 2016, Dniprodzerzjynsk (Дніпродзержи́нськ; russisk Днепродзержи́нск, Dneprodzerzjinsk) er ein industriby i Dnipropetrovsk oblast i Ukraina og ein hamneby ved Dnepr. I 2016 vedtok det ukrainske parlamentet å gi byen tilbake det gamle namnet sitt frå før 1935, i ukrainsk språkdrakt Kamjanske (Кам'янське). Byen har kring 250 000 innbyggjarar (2008)
Historie
Byen dukka opp kring 1750 og var på denne tida dei to landsbyane Romankovo og Kamianske, som i dag utgjer den moderne byen. Byen vart kalla Kamijanske (russisk Каменское, ukrainsk Камянське) fram til 1936 då han fekk nytt namn til ære for Felix Dzerzjynskyj, grunnleggjaren av det bolsjevikiske hemmelege politiet, Tsjeka.
Den sovjetiske leiaren Leonid Brezjnev vart fødd og vaks opp i Dniprodzerzjynsk.
2. juli 1996 skjedde dei ei stygg trafikkulukke i Dniprodzerzjynsk. Ein overfylt trikk som køyrde ned ein bratt bakke i Tsjapaevagata då bremsene slutt å virke og vogna raste ned bakken, av skjenene og inn i ein skule. Totalt omkom kring 30 menneske medan meir enn 100 vart skadde.
Fylkesveg 816
Fylkesveg 816 (Fv816) går mellom Rørvika og Henningsvær i Vågan kommune. Veglengda er 7,7 km.
Bruene til Henningsvær vart opna i 1983, og avløyste ferjesambandet mellom Festvåg og Henningsvær, som vart sett i drift i 1959.